Joakim Noah

Background

Si Noah ay may dugong Cameroonian (ang kanyang lolo na si Zacharie Noah ay dating Cameroonian na manlalaro ng soccer sa France), at dugong Swedish at Pranses, na siya ring nasyonalidad niya. Siya ang anak ng Pranses at dating propesyonal na manlalaro ng tennis na si Yannick Noah, at ng 1978 Miss Sweden na si Cecilia Rodhe.
Siya ay naglaro para sa ilang high schools, una, sa United Nations International School (UNIS) sa New York City. Siya din ay naglaro sa mga torneyo ng streetball at siya ay nabansagasn bilang "The Noble One" dahil pro tennis player ang kanyang ama. Sa kalaunan ay lumipat siya sa Poly Prep sa Brookly, New York, kung saan napailalim siya kay coach Bill McNally, at pagkatapos noon ay muli siyang lumipat sa The Lawrenceville School, sa labas ng Princeton, New Jersey. Sa UNIS, siya ay pumailaim kay coach Alsonso Shockley at Harry Muniz. Siya ay umabot sa champioships bilang kaisa-isang sophomore sa kanyang kuponan. Pagtapos noon ay umalis siya papuntang Lawrenceville upang palawigin ang kanyang karera sa basketball. Sa Lawrenceville, si Noah ay nagtala ng average na 24.0 puntos, at 12 rebounds kada laro upang pangunahan ang kanyang kuponan para makakuha ng New Jersey Prep 'A' State title.

College career

Sa kanyang unang taon sa kolehiyo sa Florida (2004-2005), limitado lamang ang kanyang paglalaro, na nakatala lamang sa 10.3 minutos kada laro, at nagtala lamang ng averade na 3.9 puntos at 2.7 rebounds kada laro. Sa dalawang NCAA Tournament games ng kanyang kuponan, tatlong minuto lamang ang suma total ng kanyang paglalaro.
Noong tag-init ng 2005, malaki ang ginampanan nuya sa runner-up H3 team sa Entertainers Basketball Classic sa Bulgarmarsh Rec Courts.
Malaki ang iginaling ni Noah noong kanyang sophomore year (2005-2006), at pinangunahan niya ang kanyang kuponan sa puntos (14.2) at blocks (2.4), habang pumapangalawa lamang sa rebounds (7.1 rpg) kay Al Halford sa rebounds na nagtala ng 7.6 rebounds kada laro. Tuloy-tuloy ang pagtaas ng draft stock ni Noah, na halos hindi kilala noong simula ng season. Nang malapit na magtapos ang season, marami ang may opinion na isa siya sa top college prospects sa bansa, at kung pipiliin niyang mag-declare para sa 2006 NBA Draft, ay malaki ang posibilidad na makuha siya bilang 1st or 2nd overall sa nasabing draft. Ganito man ang pananaw ng ilan, pinili ni Noah at mga kakamping sina Al Horford at Corey Brewer na bumalik para sa kanilang junior season at sinabi nila ito sa national championship celebration ng kuponan. Muling kukunin ni Noah at ng Gators ang kampeonato ng sumunod na season.

2006 NCAA Tournament

Si Noah ay napangalanan bilang Most Outstanding Player (MOP) ng NCAA Tournament Minneapolis Regional matapos niyang pangunahan ang Gators upang manalo laban sa top-seeded na Villanova  sa final game, kung saan nagtala siya ng 21 puntos, 15 rebounds, at 5 blocks. Noong 3 Abril 2006, pinangunahan ni Noah ang Gators sa isang 73-57 na panalo laban sa UCLA sa launa-unahang NCAA Basketball Championship, at napangalan siya bilang Most Outstanding Player ng Final FOur. Siya ay nagtala ng 16 puntos, 9 na rebounds, at 6 na blocks sa nasabing laro.

Karerang pangpropesyonal

Pinili si Noah ng Chicago Bulls bilang ninth overall pick ng 2007 NBA Draft. Si Noah at ang mga dating kakampi na sina Corey Brewer at Al Horford, ang pinaka mataas na nakuhang trio mula sa iisang kolehiyo sa kasaysayan ng NBA. Si Horford ay nakuha bilang 3rd overall pick ng Atlanta Hawks, at si Brewer naman ang 7th overall matapos kunin ng Minnesota Timberwolves.

Personal na buhay

Si Noah ay maaring sumali sa mga international competitions tulad ng Olympics o World Basketball Championships sa pamamagitan ng pagsali sa mga national team Estados Unidos, Cameroon, o France. ngunit sa ngayon, tila mas kinikilingan niyang sumali sa French national team. Ayon kay Noah, "The French National team is definitely something that has been in my dreams for a while." Siya'y naging opisyal na mamayan ng France noong 10 Agosto 2007. Si Noah ay matatas magsalita sa wikang Pranses.